stanford-oval/wikipedia huggingface dataset:
Epic Mickey 2: The Power of Two
Hahmot > Muita Wastelandin asukkaita

Wastelandissa asuu muitakin Disneyn hahmoja:
Animatroniksit Aku Ankka, Hessu Hopo ja Iines Ankka
Kapteeni Koukun miehistö. Koukku itse on pelissä kadonnut.
Kolme pientä porsasta
Pitkästyneet haamut
Peli on myös täynnä viittauksia Disneyn eri hahmoihin.
Peruutetut jatko-osat ja spin-offit

Warren Spector suunnitteli Epic Mickeyn neliosaiseksi tarinaksi, mutta kolmatta osaa kehitettiin vain hetken Epic Mickey 2:n heikon myynnin vuoksi. Myös Junction Point Studios suljettiin 29. tammikuuta 2013, joten Epic Mickey -sarja peruutettiin. Se oli myös yksi viimeisistä Disney Interactive Studiosin julkaisemista peleistä ennen kuin se suljettiin toukokuussa 2016.
Vuonna 2016 konseptitaidetta vuoti perutusta Epic Mickey -sarjaan perustuvasta kilpa-ajopelistä nimeltä Epic Disney Racers, johon kuului useita muita pelattavia Disneyn hahmoja mukaan lukien Roope Ankka ja Cruella de Vil sekä Mikki ja Osku.
Tietoa peruutetusta spin-offista nimeltään Epic Donald, jonka pääosassa on Aku Ankka, vuosi vuonna 2022 konseptitaiteella.
Equal justice under law

Yhdysvaltain korkeimman oikeuden rakennuksen julkisivu
Equal justice under law (suom. yhtäläinen oikeus lain edessä) on Yhdysvaltain korkeimman oikeuden rakennuksen julkisivuun kirjoitettu englanninkielinen lause. Lause ilmeisesti keksittiin rakennuksen suunnitelleessa arkkitehtitoimistossa vuonna 1915. Sanat löytyvät myös Waterburyn kaupungintalosta, jonka suunnitteli sama arkkitehti, Cass Gilbert. Lauseen käytön korkeimman oikeuden talossa hyväksyi tuolloinen korkeimman oikeuden puheenjohtaja Charles Evans Hughes. Rakennus valmistui vuonna 1935.
Ilmaisu "yhtäläinen oikeus" löytyy ensimmäisen kerran ateenalaisen poliitikon Perikleen hautajaispuheesta vuonna 430 eaa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Equal justice under law
Etelä-Afrikka apartheidin jälkeen

Varhaishistoria
(–1652)
Siirtomaakausi
(1652–1880)
Ensimmäinen buurisota
(1880–1881)
Toinen buurisota
(1899–1902)
Etelä-Afrikan unioni
(1910–1962)
Apartheid
(1948–1991)
Apartheid-järjestelmän purkaminen
(1990–1994)
Etelä-Afrikka apartheidin jälkeen
(1994–)
Apartheidin jälkeinen Etelä-Afrikan historia alkaa huhtikuussa 1994 järjestettyjen ensimmäisten vapaiden ja demokraattisten vaalien jälkeen. Vaaleissa maan johtoon nousi ANC:n johtama kansallisen yhteinäisyyden hallitus, jossa olivat edustettuna kaikki yli 20 kansanedustajan paikkaa vaaleissa saaneet puolueet.
ANC sai 62,7 % vaaleissa annetuista äänistä, joka jäi hiukan alle perustuslain muuttamiseksi vaaditusta 2/3 enemmistöstä. Maan toiseksi suurimmaksi puolueeksi nousi Kansallispuolue 20,4 % kannatuksella. 9. toukokuuta Etelä-Afrikan uusi parlamentti valitsi yksimielisesti Nelson Mandelan maan uudeksi presidentiksi. ANC:n ja Kansallispuolueen lisäksi ministerinpaikkoja sai Inkatha-vapauspuolue, joka sai 10 % annetuista äänistä.
Kansallisen yhtenäisyyden hallitus

Ennen vaaleja sovitussa väliaikaisessa perustuslaissa oli sovittu, että maahan perustetaan vaalien jälkeen viideksi vuodeksi kansallisen yhtenäisyyden hallitus, johon kuuluisivat kaikki yli 5 % ääniä vaaleissa saaneet puolueet. Hallituksen muodostivat siten ANC, Kansallispuolue ja Inkatha-vapauspuolue.
Väliaikaisen perustuslain säännösten mukaan Perustuslaillisen kokouksen (engl. Constitutional Assembly, CA) tuli tehdä esitys uudesta perustuslaista 9. toukokuuta 1996 mennessä. Perustuslakituomioistuimen tarkastuksen ja Perustuslaillisen kokouksen kanssa käytyjen neuvottelujen päätteeksi uusi perustuslaki saatiin valmiiksi 2. joulukuuta 1996 ja presidentti Mandela vahvisti sen 10. joulukuuta. Perustuslaki astui voimaan 3. helmikuuta 1997. Kansallisen yhtenäisyyden hallituksen kausi jatkui vuoden 1999 vaaleihin asti, mutta 30. kesäkuuta 1996 Kansallispuolue erosi hallituksesta ja liittyi oppositioon.
Mandelan presidenttikaudella hallitus paneutui maan uudistamiseen ja sen talouden avaamiseen. ANC loi uuden talouspoliittisen ohjelman GEAR:in (engl. Growth, Employment and Redistribution), joka perustui markkinalähtöiseen talouspolitiikkaan. Mandelan keskeisin tavoite oli kuitenkin apartheidin aiheuttamien traumojen sovittaminen. Pitkälti Mandelan toiminnan ansiosta maassa ei ilmennyt juurikaan poliittista väkivaltaa vuosina 1994–2004.
Thabo Mbekin kausi

ANC:n on onnistunut kasvattamaan suosiotaan: vuoden 1999 vaaleissa sen kannatus oli 66,35 % ja vuoden 2004 vaaleissa 69,69 %. Maan parlamentissa on kuitenkin edustettuna 16 eri puoluetta. Nelson Mandelan jätettyä politiikan ennen vuoden 1999 vaaleja maan presidentiksi nousi Thabo Mbeki, joka uudelleenvalittiin vuonna 2004.
ANC:n tärkeimmät liittolaiset ovat olleet ammattiyhdistysliike COSATU ja Etelä-Afrikan kommunistinen puolue (SACP). Liitolaisten välisiin suhteisiin on viimeisten vuosien aikana muodostunut jännitteitä, kun COSATU ja SACP ovat vaatineet suurempaa vaikutusvaltaa päätettäessä maan makroekonomisesta talouspolitiikasta.
Maan keskeiseksi oppositiopuolueeksi on noussut kesäkuussa 2000 perustettu Demokraattinen allianssi (DA), joka syntyi Demokraattisen puolueen ja Uuden kansallispuolueen liitosta. DA:n puheenjohtaja on demokraattisen puolueen entinen puheenjohtaja Tony Leon. DA on pyrkinyt kasvattamaan suosiotaan maan mustan väestön keskuudessa, mutta ei ole toistaiseksi onnistunut. Sen kannattajakunta tulee pääasiassa valkoisesta keskiluokasta. Sittemmin puolueen ensimmäinen mustaihoinen puheenjohtaja oli Mmausi Maimane. Toukokuun 2019 vaaleissa DA edelleen tuli parlamentin toiseksi suurimmaksi puolueeksi ANC:n säilyttäessä ehdottoman enemmistönsä. Lokakuussa 2019 puolueen sisäisten ristiriitojen johdosta Mmusi Maimane erosi puoluejohtajuudesta sekä myös puolueen jäsenyydestä. Taustalla oli puolueen aikaisemman valkoihoisen puheenjohtajan Helen Zillen paluu valta-asemiin.
Valkoiset oikeistopuolueet kuten konservatiivinen puolue ja avoimen rasistinen Afrikaner Weerstandsbeweging (AWB) ovat marginalisoituneet. Afrikaanerinationalistinen, buurien Volkstaatin perustamista ajava Vapausrintama plus ei myöskään ole onnistunut hankkimaan merkittävää kannatusta. Myös panafrikkalainen PAC on menestynyt vaaleissa huonosti.
Mielenosoitukset paikallishallintoa vastaan lisääntyivät vuoden 2004 jälkeen, ja osa protesteista oli väkivaltaisia. Levottomuudet johtuivat asuntojen, veden ja muiden peruspelvelujen puutteesta ja rikkaiden ja köyhien välisen elintasoeron kasvusta..
. Suurkaupunkeja ympäröivien mustien slummien olot ovat jopa huonompia kuin mustilla apartheidin aikana. Väkivaltaiset levottomuudet ovat kohdistuneet hallinnon lisäksi muun muassa Zimbabwesta tulleisiin mustiin pakolaisiin.
Jacob Zuma

Mbekin merkittävin kilpailija ANC:ssa oli vasemmistolaisempi ja populistinen Jacob Zuma. Zuma oli varapresidenttinä vuoteen 2005, jolloin Mbeki erotti hänet lahjusten otosta epäiltynä. Joulukuun 2007 ANC:n puoluekokouksessa Mbeki asettui vielä ehdolle puolueen johtoon Zumaa vastaan estääkseen tämän nousun puolueen johtajaksi ja seuraavaksi presidentiksi, vaikka ei itse voikaan perustuslain mukaan jatkaa enää kolmatta kautta presidenttinä. Mbeki hävisi puheenjohtajaäänestyksen 18. joulukuuta 2007 äänin 1 505 vastaan 2 329.
Syyskuussa 2008 puolue vaati Mbekin eroa kolme kuukautta ennen hänen presidenttikautensa päättymistä. Väliaikaiseksi presidentiksi nousi Kgalema Motlanthe. Zuma valittiin presidentiksi jälleen vuoden 2009 vaaleissa. Myös Nelson Mandela antoi hänelle tukensa.
Puoleen sisäiset jännitteet Mbekin ja Zuman kannattajien välillä johtivat syksyllä 2008 uuden puolueen, Kansankongressin (engl. Congress of the People COPE) perustamiseen, kun joukko Mbekin kannattajia erosi ANC:stä. Puolueen johtoon nousi maan entinen puolustusministeri Mosiuoa Lekota, jonka mukaan puolue tulee haastamaan ANC:n ohjelmalla, joka nojaa vahvaan talouskasvuun ja liike-elämän tukemiseen. COPE on sittemmin kutistunut merkityksettömäksi pienpuolueeksi.
Cyril Ramaphosa

Helmikuussa 2018 Zuma joutui ANC-puolueensa toivomuksesta eroamaan Etelä-Afrikan tasavallan presidentin tehtävästä ja hänen tilalleen maan presidentiksi valittiin ANC:n johtoon jo aiemmin joulukuussa 2017 Zuman tilalle valittu Cyril Ramaphosa. Toukokuussa 2019 parlamentti valitsi Ramaphosan jatkamaan maan presidenttinä seuraava täyden viisivuotiskauden.
Parlamenttivaaleissa toukokuussa 2019 ANC sai 230 paikkaa, DA 84 paikkaa, EFF 44 paikkaa ja Inkatha 14 paikkaa. ANC ja DA menettivät kumpikin paikkoja, mutta siis ANC:n ehdoton enemmistö parlamentissa säilyi edelleen. Kolmanneksi suurimmaksi puolueeksi tuli Julius Maleman johtama radikaali ja äärivasemmistolainen EFF (Economic Freedom Fighters), joka oli eniten kannatustaan vaaleissa lisännyt puolue . Taannoinen merkittävin oppositiopuolue Inkatha sai 14 paikkaa ja COPE kuihtui taas aivan merkityksettömäksi.
Etelä-Afrikan perinteinen mustien oppositiopuolue on ollut Inkatha-vapauspuolue, joka perustettiin vuonna 1975 ja sitä johti 44 vuotta Mangosutho Buthelezi, jonka seuraajaksi puolueen puheenjohtajana valittiin elokuussa 2019 Valenkosini Hlabisa.
Totuuskomissio

Vuonna 1995 kansallisen yhtenäisyyden hallitus nimitti Totuuskomission (engl. Truth and Reconciliation Commission, TRC) selvittämään apartheidin aikaisia rikoksia. Komissio kuuli rikoksen uhriksi joutuneiden todistuksia ja poliittisista syistä rikoksia tehneet saattoivat anoa komissiolta armahdusta täydellistä, rehellistä tunnustusta vastaan. Totuuskomissiota pidetään yleisesti onnistuneena yrityksenä selvittää maan traumaattista poliittista historiaa. Totuuskomission puheenjohtajana toimi Nobelin rauhanpalkinnolla palkittu Etelä-Afrikan anglikaanisen kirkon emeritusarkkipiispa Desmond Tutu.[lähde? ]
Desmond Tutu
Totuuskomission tunnus
Enola Gay (kappale)

| ”Enola Gay” Orchestral Manoeuvres in the Dark |
| --- | --- | --- |

Singlen tiedot
 Albumilta: Organisation
 B-puoli: ”Annex”
 Äänitetty : 1980 Ridge Farm Studio, Dorking
 Julkaistu: 26. syyskuuta 1980
 Tekijä(t): Andy McCluskey
 Tuottaja(t): Orchestral Manoeuvres in the Dark Mike Howlett
 Tyylilaji: synthpop
 Kesto: 03.33
 Levy-yhtiö: Dindisc
Orchestral Manoeuvres in the Darkin muut singlet
| ”Messages” 1980 | ”Enola Gay” 1980 | ”Souvenir” 1981 |
Enola Gay on Orchestral Manoeuvres in the Darkin kappale vuodelta 1980. Sen on säveltänyt Andy McCluskey. Kappale kertoo Enola Gay -pommikoneesta, joka pudotti atomipommin Hiroshimaan 6. elokuuta 1945. Kappaleen sanat tuomitsevat atomipommin käytön.
Sanat

Kappaleen sanojen tarkoituksena on saada kuuntelija miettimään, oliko atomipommin käyttö Japania vastaan toisen maailmansodan lopussa tarpeen. Sanoissa tulee vahvasti esiin kolme eri käsitettä: Enola Gay, joka on B-29 Superfortress-pommikone, joka pudotti atomipommin; koneen nimesi eversti Paul W. Tibbets oman äitinsä mukaan; Little Boy oli pudotetun atomipommin kutsumanimi ja kellonaika 8:15, jolloin atomipommi räjähti Hiroshiman yllä. Pommin räjähdyksen seurauksena monet kellot pysähtyivät, jolloin voitiin puhua "ajasta joka on aina ollut" ("And that's the time that's always been").
Anópoli (Chaniá)

| Anópoli Ανώπολη |
| --- | --- |
 Anópolin kylä, taustalla Lefká Óri -vuoret.
 Anópoli
 Koordinaatit: 35°13′07″N, 24°05′05″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Sfakiá
Hallinto:  
 – Asutustyyppi:  kylä
 – Kallikrates-koodi:  7407000401
Väkiluku (2011):  242
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Anópoli (kreik. Ανώπολη; kath.kreik. Ανώπολις, Anópolis) on Kreikan kylä, joka sijaitsee Kreetan saarella. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylän väkiluku on 242 (vuonna 2011).
Anópolin Katariina Aleksandrialaisen (Agía Aikateríni) kirkko.
Anópoli sijaitsee Kreetan eteläosassa lähellä saaren etelärannikkoa luoteeseen Chóra Sfakíonista. Matkaa Chóra Sfakíoniin on linnuntietä noin viisi kilometriä ja serpentiinitietä pitkin noin 12 kilometriä. Kylä on ottanut nimensä antiikin ajan Anopoliin kaupungista, joka sijaitsi sen lähellä. Nykyinen kylä tunnetaan yhtenä Kreetan perinteisimmistä. Tämä on osittain seurausta siitä, että Sfakián seutu vältti muuta Kreetaa pidempään osmanimiehityksen ja toimi myöhemmin kreetalaisen vastarinnan keskuksena. Kapinaa osmanivaltaa vastaan 1700-luvulla johtanut Daskalogiánnis eli Ioánnis Vláchos oli kotoisin Anópolista.
Anópoli muodostaa myös laajemman kyläyhdyskunnan (Τοπική Κοινότητα Ανωπόλεως, Topikí Koinótita Anopóleos), johon kuuluvat varsinaisen Anópolin kylän lisäksi kylät Foínikas, Livanianá, Loutró ja Lýkos. Koko yhdyskunnan väkiluku on 334.
Aiheesta muualla

Kuvia tai muita tiedostoja aiheesta Anópoli Wikimedia Commonsissa
Eurooppatie E39

Eurooppatie E39 on pohjois-etelä -suuntainen eurooppatie Norjassa ja Tanskassa. Tiehen sisältyy yhdeksän lauttamatkaa, mikä on eniten yhdellä tiellä Euroopassa.
Reitti

Tien reitti kulkee Norjan Trondheimistä lukuisten siltojen ja lauttojen kautta Norjan rannikkoa pitkin Bergenin ja Stavangerin ohi Kristiansandiin, josta on kolmen tunnin ja 15 minuutin lauttamatka Tanskan Hirtshalsiin. Tanskassa tie kulkee Hirtshalsista Aalborgiin.
Reitille Norjan vuonojen ylittämiseksi on kaavailtu yli 40 miljardin dollarin hintaisia kelluvia tunneleita lauttojen ja siltojen korvaamiseksi.
Galleria

Eurooppatie E39:n reitti Tanskassa.
Eurooppatie E39:n reitti Norjassa.
Tietä Tanskassa lähellä Hjørringiä.
Reitillä sijaitseva Gjemnessundin silta Gjemnesissä Norjassa.
Käännös suomeksi
Enokunta

Enokunta on osa Oriveden kaupunkia ja Ylä-Pirkanmaan matkailualuetta. Kylä on harvaan asuttu, ja se sijaitsee taajama-alueen ulkopuolella. Kylän asuinrakennukset sijaitsevat kaukana toisistaan eikä seudulla ole yhtenäistä maaseuduille tyypillistä kylänäkymää. Kylän läpi mutkittelee Enokunnantie, josta osa on asvaltoitu, mutta suurin osa kilometreistä taittuu soratietä pitkin. Maisemat ovat pääosin sekametsää ja järvinäkymiä. Maasto kumpuilee.
Oriveden kaupunki järjestää lapsille ja nuorille leiritoimintaa Haukkaniemen leirikeskuksessa, joka sijaitsee Enokunnassa. Päärakennuksen majoitustilojen lisäksi leirikeskuksen yhteydessä on kaksi rantasaunaa ja grillikatos. Leirikeskuksen alue on 10 hehtaaria.
Untavan kyläkoulu toimi aiemmin kylän keskuksena. Kun koulu lakkautettiin, rakennus oli jonkin aikaa leirikoulujen pitopaikka. Nykyisin koulu on yksityisomistuksessa. Kylän lapset kuljetettiin koulutaksilla 2000-luvun alkuun saakka Onnistaipaleen kyläkouluun, jossa opinnot kestivät aina kuudennen luokan loppuun. Oriveden keskustan kouluun siirryttiin 7. luokan alkaessa.
Kylässä on runsaasti kesämökkiasutusta. Enokuntaan ei ole joukkoliikenneyhteyksiä.
Aiheesta muualla

Luontoon.fin Pukala-esittely (Arkistoitu – Internet Archive)
Haukkaniemen leirikeskus
Ari Ichihashi

| Mitalit | Mitalit | Mitalit |  |
| --- | --- | --- | --- |
|  Ari Ichihashi |  Ari Ichihashi |  Ari Ichihashi |  |
Maa:   Japani
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Sevilla 1999 | maraton |  |
Ari Ichihashi (jap. 市橋有里, Ichihashi Ari, s. 22. marraskuuta 1977) on entinen japanilainen kestävyysjuoksija, joka on erikoistunut maratonjuoksuun.
Hän voitti Sapporon puolimaratonin vuosina 1997 ja 1998. Sevillan MM-kilpailuissa 1999 hän voitti hopeaa maratonilla ja juoksi samalla oman ennätyksensä 2.27.02. Samana vuonna hänet valittiin Japanin vuoden urheilijaksi. Sydneyn olympialaisissa 2000 hän sijoittui maratonilla 15:nneksi.
Anógeio

| Anógeio Ανώγειο |
| --- | --- |
 Anógeion Pyhän Nikolaoksen (Ágios Nikólaos) kirkko.
 Kunnallisyksikön sijainti
 Anógeio
 Koordinaatit: 39°22′25″N, 20°56′26″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Préveza
Kunta:  Zirós
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  210202
Väkiluku (2011):  890
 – Kylä­yhdys­kunta:  170
 – Kylä:  61
Aikavyöhyke:  UTC+2
 – Kesäaika:  UTC+3
Rekisterikilpi:  RZ
Infobox OKVirheellinen NIMI-arvo: 
Anógeio (kreik. Ανώγειο; myös Anógio) on Kreikan kylä sekä samanniminen Ziróksen kunnan kunnallisyksikkö (Δημοτική Ενότητα Ανωγείου, Dimotikí Enótita Anogeíou) ja entinen itsenäinen kunta. Se sijaitsee Prévezan alueyksikössä Epeiroksen alueella. Koko kunnallisyksikön väkiluku on 890 ja varsinaisen Anógeion kylän väkiluku 61 (vuonna 2011).
Anógeion kylä sijaitsee linnuntietä noin 33 kilometriä eteläkaakkoon Ioánninasta ja noin 24 kilometriä pohjoisluoteeseen Ártasta. Anógeion kunnallisyksikkö käsittää Ziróksen kunnan koillisosan. Anógeio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ziróksen kunnaksi yhdessä Filippiádan, Kranéan ja Thesprotikón kanssa, jolloin se muuttui uuden kunnan kunnallisyksiköksi.
Kunnallisyksikön osat

Anógeion kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Anógeio | Áno Drymónas | 109 |
| Anógeio | Anógeio | 61 |
| Gorgómylos | Agía Paraskeví | 23 |
| Gorgómylos | Chalíkia | 27 |
| Gorgómylos | Geroplátanos | 52 |
| Gorgómylos | Gkoúra | 22 |
| Gorgómylos | Gorgómylos | 19 |
| Gorgómylos | Kastrí | 102 |
| Gorgómylos | Markátes | 32 |
| Gorgómylos | Néos Gorgómylos | 187 |
| Gorgómylos | Vathý | 69 |
| Gorgómylos | Xirókampos | 71 |
| Tsagkarópoulo | Drymónas | 38 |
| Tsagkarópoulo | Tsagkarópoulo | 78 |
Yhteensä: 890
Equinox

| Equinox |
| --- | --- |
 Equinox vuonna 2018. (Vasemmalta oikealle: Vlado Mihailov, Johnny Manuel, Georgi Simeonov, Trey Campbell ja Zhana Bergendorff)
Tiedot
Toiminnassa:  2018–
Tyylilaji:  pop
Kotipaikka:  Bulgaria
Laulukieli:  englanti
Jäsenet:  Zhana Bergendorff, laulu   Georgi Simeonov, laulu   Johnny Manuel, laulu   Trey Campbell, laulu   Vlado Mihailov, laulu  
Levy-yhtiö:  Symphonix, Universal Music Group
Infobox OKNimi-testi OK: 
Equinox (joskus tyyliteltynä myös EQUINOX)  on bulgarialainen yhtye, joka edusti Bulgariaa vuoden 2018 Eurovision laulukilpailussa kappaleella ”Bones”.
Viisihenkinen bändi koostuu bulgarialaisista laulajista Zhana Bergendorffista, Georgi Simeonovista, ja Vladimir Mihailovista, sekä yhdysvaltalaisista laulajista Johnny Manuelista ja Trey Campbellista. Equinox esiintyi ensimmäisessä semifinaalissa ja pääsi sijoituksellaan finaaliin. Bulgarian sijoitus finaalissa oli lopulta 14.
Arcada-säätiö

Arcada-säätiö (ruots. Stiftelsen Arcada) ylläpitää Helsingissä sijaitsevaa ruotsinkielistä Arcada-ammattikorkeakoulua.
Hallinto > Hallitus

Astrid Thors, puheenjohtaja
Anders Ehrström, varapuheenjohtaja
Muut jäsenet: Johan Johansson, Magdalena Lönnroth ja Kim Fors
Hallitukseen kuuluu 5–11 jäsentä ja sen nimittää vuosittain hallintoneuvosto.
Hallinto > Hallintoneuvosto

Hallintoneuvostoon kuuluu 15–30 jäsentä, jotka valitaan kolmivuotiselle kaudelle. Neuvosto kokoontuu vuosittain päättämään hallituksesta. Sen jäsenyydestä ei makseta korvausta.
Dag Wallgren, puheenjohtaja
Heidi Backman, varapuheenjohtaja
Frank Korsström
Jerker Hartwall
Thomas Wilhelmsson
Kaj Åkerberg
Elin Blomqvist-Valtonen
Carl Pettersson
Corinna Tammenmaa
Eva Biaudet, kansanedustaja
Caj Haglund, professori
Britt Lundberg
Karen Spens, rehtori
Susanna Korpivaara
Stefan Mutanen
Pia Pakarinen
Tom Böhling
Ida Sulin
Rasmus Vuori
Georg Henrik Wrede
Eurobest

Eurobest (virallisesti Eurobest The European Festival of Creativity tai Eurobest The Festival of European Creativity, aiemmin European Advertising Festival) on mainonnan ja markkinointiviestinnän festivaali, joka järjestetään vuosittain vaihtuvassa Euroopan kaupungeissa. Tapahtuma muodostuu luovien töiden kilpailusta, kilpailun palkintojenjaosta, luennoista, seminaareista, näyttelyistä ja muusta ohjelmasta. Suomessa Eurobest-kilpailua edustaa Marketing Finland.
Ensimmäisen kerran festivaali järjestettiin Tukholmassa joulukuussa 2008, mutta Eurobest-mainoskilpailu on järjestetty ensimmäisen kerran jo 1988. Vuosina 2011–2013 tapahtuma järjestettiin kolmasti peräkkäin Lissabonissa ja joulukuussa 2014 Helsingissä.
Festivaalin järjestää myös Cannesin vuosittaisen mainosfestivaalin järjestävä pörssiyhtiö Ascential (ent. EMAP).
Kilpailusarjat

Eurobestissä jaetaan palkintoja 14 kategoriassa: PR, mainoselokuva, printtimainonta, ulkomainonta, suoramarkkinointi, Promo & Activation, media, vuorovaikutteinen markkinointi, mobiilimainonta, radiomainonta, muotoilu, Craft sekä integroitu ja brändätty sisältö ja viihde. Integrated and Branded Content & Entertainment.
Kullekin palkintokategorialle kootaan kansainvälinen tuomaristo, joka valitsee aluksi shortlistin eli palkintoehdokkaiksi pääsevät työt, ja jakaa näistä parhaille sitten Grand Prix’n tai kultaisen, hopeisen tai pronssisen palkinnon. Palkinnot jaetaan festivaalin päätösgaalassa.
Young Creatives Competition

Tapahtuman yhteydessä järjestettävvässä Young Creatives -kilpailussa alle 29-vuotiaat mainonnan suunnittelijat 2–4 hengen ryhmissä saavat tehtäväkseen suunnitella integroidun markkinointikampanjan tehtävänannossa määritellylle yleishyödylliselle järjestölle tai aatteelle 48 tunnin kuluessa.
Festivaalikaupungit

2008:  Tukholma
2009:  Amsterdam
2010:  Hampuri
2011:  Lissabon
2012:  Lissabon
2013:  Lissabon
2014:  Helsinki
2015:  Antwerpen
2016:  Rooma
2017:  Lontoo
Aiheesta muualla

Eurobest-verkkosivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Eurobest European Advertising Festival
Käännös suomeksi
Arkkitehtitoimisto K2S

Arkkitehtitoimisto K2S Oy on vuonna 2001 perustettu helsinkiläinen arkkitehtitoimisto. Toimiston perustajat ovat Kimmo Lintula, Niko Sirola ja Mikko Summanen.
Työt

K2S:n suunnittelemia rakennuksia:
Helsingin olympiastadionin itäkatsomon kattaminen (2005)
Enter – Keravan ammattiopisto ja Sipoon lukio (2007)
Kampin Hiljentymiskappeli (2012)
Maunula-talo (2017)
Ylivieskan kirkko (2018)
Helsingin olympiastadionin peruskorjauksen suunnittelu (2013)
Lisäksi toimisto on toteuttanut aluesuunnittelu- ja korjausrakentamishankkeita sekä näyttelyarkkitehtuuria.
Palkinnot

Toimisto on palkittu Arkkitehtuurin Finlandia -palkinnolla vuonna 2020 yhdessä Arkkitehdit NRT:n kanssa ja Vuoden betonirakenne -palkinnolla samana vuonna.
Eurooppatie E371

Eurooppatie E371 on noin 361 kilometriä pitkä eurooppatie Puolassa ja Slovakiassa. Tie alkaa Varsovan eteläpuolella sijaitsevasta Radomsta ja päättyy Slovakian itäosassa sijaitsevaan Prešoviin.
Reitti

Radom – Ostrowiec Świętokrzyski – Opatów – Rzeszów – Krosno – Barwinek (Puola, rajapaikkakunta) - Vyšný Komárnik (Slovakia, rajapaikkakunta) - Svidnik – Prešov.
Puolan kansallinen valtatie 9 muodostaa Radomin ja Rzeszówin välisen osan eurooppatiestä E371.
E371:tä Slovakian Prešovissa.
Aiheesta muualla

Kuvia tai muita tiedostoja aiheesta Eurooppatie E371 Wikimedia Commonsissa
Eurooppatiet
E1 | E3 | E4 | E5 | E6 | E7 | E8 | E9 | E10 | E11 | E12 | E13 | E14 | E15 | E16 | E17 | E18 | E19 | E20 | E21 | E22 | E23 | E24 | E25 | E26 | E27 | E28 | E29 | E30 | E31 | E32 | E33 | E34 | E35 | E36 | E37 | E38 | E39 | E40 | E41 | E42 | E43 | E44 | E45 | E46 | E47 | E48 | E49 | E50 | E51 | E52 | E53 | E54 | E55 | E56 | E57 | E58 | E59 | E60 | E61 | E62 | E63 | E64 | E65 | E66 | E67 | E68 | E69 | E70 | E71 | E72 | E73 | E74 | E75 | E76 | E77 | E78 | E79 | E80 | E81 | E82 | E83 | E84 | E85 | E86 | E87 | E88 | E89 | E90 | E91 | E92 | E94 | E95 | E96 | E97 | E98 | E99 | E101 | E105 | E115 | E117 | E119 | E121 | E123 | E125 | E127 | E136 | E271 | E551 | E844
Puolan eurooppatiet kartalla. Eurooppatien E371 Puolan puoleinen osuus alkaa Varsovan eteläpuolelta Radomista, ja tämä valtaväylä jatkaa sieltä etelään Slovakiaan.